176 
Traade, der hæmmer Iltoptagelsen, hvilke Traade altid har Tonus, 
og hvis Overskæring derfor bevirker en stærk Stigning af Iltop¬ 
tagelsen i den Lunge, hvis Vagus overskæres. Samtidig indtræder 
der et kompensatorisk Fald af Iltoptagelsen i den anden Lunge, 
hvilket Fald formodenlig er fremkaldt reflektorisk. 
Virkningen af Vagusoverskæringen indtræder altid, naar Dyret 
ikke er under Paavirkning af nogen Gift, og naar der iøvrigt ikke 
er foretaget noget særligt med det. — Virkningen indtræder ogsaa 
altid, selv om Dyret har faaet Kurare. Denne Gift lammer Skelet¬ 
musklerne ved Indvirkning paa de motoriske Nervers perifere Ender. 
Den nedsætter derfor Dyrets Stofskifte i det hele, hvad ogsaa kan 
ses i Forsøgene, men har, som det var at vente, ingen Indflydelse 
paa den Virkning paa Lungernes respiratoriske Stofskifte, der følger 
Overskæring af N. Vagus. Atropin ophæver derimod enhver Virkning 
af Overskæring af N. Vagus, enten man nu tænker sig dette Stof 
virkende paa de sekretoriske Nervers perifere Ender eller paa Gang¬ 
lieceller i Lungerne. — Af de Forsøg, hvor Halsmarven er gennem- 
skaaret, ses, at den typiske Virkning af Vagusoverskæringen under¬ 
tiden indtræder, undertiden udebliver. Heraf kan maaske sluttes, 
at centralt ledende Refleksbaner fra Lungerne undertiden forløber i 
Halsmarven, undertiden andetsteds, f. Eks enten i Sympathicus eller 
Vagus. Men Forklaringen kan ogsaa være den, at de altid for¬ 
løber i Halsmarven, men ikke altid har Tonus. — Overskæring af 
N. Sympathicus før Overskæringen af N. Vagus har i intet af de 
helt vellykkede Forsøg haft nogen Indflydelse paa den typiske 
Virkning af Vagusoverskæringen. Jeg vil derfor være mest til¬ 
bøjelig til at tro, at Refleksbanerne ikke forløber i Sympathicus, 
trods et Forsøg (Nr. 13), hvor den typiske Virkning af Overskæringen 
af venstre N. Vagus er udeblevet, og hvor venstre N. Sympathicus 
i Forvejen var overskaaret. Imidlertid er det jo muligt, at Refleks¬ 
banerne undertiden forløber ogsaa i N. Sympathicus; men herom 
tør jeg, som sagt, kun udtale mig med alt muligt Forbehold. 
Som nævnt indtræder der ved Gennemskæring af Sympathicus 
oftest ingen Forandring i Lungernes respiratoriske Stofskifte. Under- 
